Lögfræðingar sinna ýmiss konar lögfræðilegri ráðgjöf . Í starfi lögmanna felst meðal annars að annast meðferð mála fyrir hönd skjólstæðinga svo sem innheimtu - , skilnaðar - , eða skaðabótamála , skipti dánarbúa , stjórn þrotabúa eða sáttaumleitanir . Héraðsdóms - og hæstaréttarlögmenn hafa einkarétt til að annast málflutning fyrir dómstólum . Dæmi um verkefni lögmanna : veita upplýsingar um réttarstöðu , réttindi og skyldur annast samningagerð veita ráðgjöf um stofnun fyrirtækja annast skuldaskil og aðstoða einstaklinga og fyrirtæki við úrlausn fjármála annast varnir fyrir hönd sakborninga í refsimálum Sem lögfræðingur gætirðu hvort tveggja unnið á opinberum vettvangi og hjá einkafyrirtækjum . Lögfræðinga er víða að finna , til dæmis við lögmanna - og dómarastörf , í ráðuneytum og opinberum stofnunum , hjá fjármálafyrirtækjum og tryggingafélögum eða sem stjórnendur fyrirtækja svo dæmi séu tekin . Lögfræðingar þurfa að ljúka meistaragráðu í lögfræði en verða að sækja viðbótarréttindi til að flytja mál fyrir dómstólum auk þess sem ýmis önnur skilyrði eru fyrir útgáfu lögmannsréttinda . Æskilegir eiginleikar lögfræðinga eru heiðarleiki , nákvæmni í vinnubrögðum , þolinmæði og skipulagshæfileikar auk þess sem gott er að eiga auðvelt með mannleg samskipti .